CELEX: 32021D0047
Language: et
Date: 2021-01-21 00:00:00
Title: Nõukogu otsus (EL) 2021/47, 21. jaanuar 2021, Euroopa Liidu toimimise lepingu artiklis 255 ette nähtud komitee liikme asendamise kohta

22.1.2021   
               
               
                  ET
               
               
                  Euroopa Liidu Teataja
               
               
                  L 21/1
               
            
         NÕUKOGU OTSUS (EL) 2021/47,
         21. jaanuar 2021,
         Euroopa Liidu toimimise lepingu artiklis 255 ette nähtud komitee liikme asendamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 255 teist lõiku,
         võttes arvesse Euroopa Kohtu presidendi 2. detsembri 2020. aasta algatust
         ning arvestades järgmist:
         
                     (1)
                  
                  
                     Vastavalt Euroopa Liidu toimimise lepingu artikli 255 esimesele lõigule on loodud komitee (edaspidi „komitee“), mille ülesandeks on esitada arvamus kandidaatide sobivuse kohta Euroopa Kohtu ja Üldkohtu kohtuniku ja kohtujuristi ametikohale, enne kui liikmesriikide valitsused nad ametisse nimetavad.
                  
               
                     (2)
                  
                  
                     Komitee koosneb seitsmest liikmest, kes valitakse Euroopa Kohtu ja Üldkohtu endiste liikmete, riikide kõrgemate kohtute liikmete ning tunnustatud ja pädevate juristide hulgast, kusjuures ühe liikme kandidatuuri esitab Euroopa Parlament.
                  
               
                     (3)
                  
                  
                     Otsustega (EL, Euratom) 2017/2262 (1) ja (EL) 2020/539 (2) nimetas nõukogu ametisse seitse komitee liiget, kelle ametiaeg lõpeb 28. veebruaril 2022.
                  
               
                     (4)
                  
                  
                     11. veebruari 2020. aasta kirjas teavitas Euroopa Parlamendi esitatud komitee liige Simon BUSUTTIL nõukogu oma tagasiastumisest.
                  
               
                     (5)
                  
                  
                     26. novembril 2020 teatas Euroopa Parlamendi president Euroopa Kohtu presidendile Euroopa Parlamendi soovist nimetada komitee liikmeks Julia LAFFRANQUE.
                  
               
                     (6)
                  
                  
                     2. detsembri 2020. aasta kirjas tegi Euroopa Kohtu president ettepaneku nimetada kooskõlas nõukogu otsuse 2010/124/EL (3) lisas esitatud komitee toimimise eeskirjade punktiga 3 Simon BUSUTTILi asemele komitee liikmeks järelejäänud ametiajaks Julia LAFFRANQUE,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu toimimise lepingu artiklis 255 ette nähtud komitee liikmeks nimetatakse kuni 28. veebruarini 2022 Julia LAFFRANQUE.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 21. jaanuar 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 4. detsembri 2017. aasta otsus (EL, Euratom) 2017/2262 Euroopa Liidu toimimise lepingu artiklis 255 ette nähtud komitee liikmete nimetamise kohta (ELT L 324, 8.12.2017, lk 50).
         
            (2)  Nõukogu 15. aprilli 2020. aasta otsus (EL) 2020/539 Euroopa Liidu toimimise lepingu artiklis 255 ette nähtud komitee esimehe asendamise kohta (ELT L 122, 20.4.2020, lk 1).
         
            (3)  Nõukogu 25. veebruari 2010. aasta otsus 2010/124/EL, mis käsitleb Euroopa Liidu toimimise lepingu artiklis 255 ette nähtud komitee toimimise eeskirju (ELT L 50, 27.2.2010, lk 18).